cyanic-selkie/wikianc huggingface dataset:
Kronos
Nodeem d'Kyklopen an d'Hekatoncheiren, och Kanner vum Gaia an dem Uranos, vum Uranos, well hie si sou gehaasst huet, an den Tartaros verbannt goufen, huet d'Gaia seng aner Kanner heemlech op Welt bruecht. Wéi de Kronos du 7 Joer al war, huet hie säi Papp, nodeem d'Gaia hien ugestallt hat, mat enger Séissel kastréiert. Doduerch gouf de Kronos den Herrscher vun der Welt, an de Grënner vum gëllenen Zäitalter. Seng Schwëster Rhea gouf seng Fra. Déi Kanner, déi aus deem Bestietnes ervirgaange sinn, den Hades, d'Hestia, d'Hera, de Poseidon an d'Demeter, goufen, aus Angscht virun enger Entmuechtung, sou wéi hien et bei sengem Papp scho gemaach hat, vun him opgefriess. Mä säi lescht Kand, den Zeus gouf duerch en Trick vu senger Mam Rhea, dem Gaia an dem Uranos duerch e Steen, deen an eng Wëndel agewéckelt war, ersat, an an eng Hiel vum Bierg Aigaion bei Kreta bruecht. De Kronos huet dësen opgefriess, ouni eppes ze mierken. Den Zeus konnt duerch dësen Trick opwuessen a sech entwéckelen.
Den Dag vun der Ofrechnung koum, wéi de Kronos ze vill Eechenhunneg gedronk hat a sech net méi konnt hëllefen. Den Zeus konnt hie meeschteren, fesselen an entmuechten. Seng Gesëschter huet hien dunn aus dem Kronos befreit an hien dunn op de Bord vum Äerdkrees bruecht, op d'Insel vun deenen déi séileg sinn, wou hie bis haut fir e gëllent Zäitalter suergt.
Canton de Montendre
De Canton de Montendre ass eng fréier franséisch administrativ Andeelung am Arrondissement Jonzac, am Departement Charente-Maritime an der Regioun Nei-Aquitaine. Mam Dekret vum 27. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Canton de Belfort-Ouest
De Canton de Belfort-Ouest war bis Mäerz 2015 eng franséisch administrativ Andeelung am Arrondissement Belfort, Territoire de Belfort an der Regioun Bourgogne-Franche-Comté. Bei der Kantonalreform vun 2014 gouf de Kanton ofgeschaaft.
Liichtstäerkt (Fotografie)
D'Liichtstäerkt an der Fotografie ass d'Verhältnes tëscht der gréisstméiglecher Blend an der Brennwäit vun engem Objektiv.
D'Liichtstäerkt ass nieft der Brennwäit an dem Bildwénkel déi wichtegst Eegenschaft vun engem Fotosobjektiv. D'Liichtstäerkt gëtt eigenlech duerch eng Verhältneszuel ausgedréckt wéi "1:2,8".
Dat liichtstäerkst Objektiv gouf vum Carl Zeiss vun Oberkochen entwéckelt. Et gouf bei den Dréiaarbechte vum Barry Lyndon vum englesche Filmregisseur Stanley Kubrick gebraucht fir bei Käerzeschäin kënnen ze dréien.
Dat liichtstäerkst Fotoobjektiv, dat serieméisseg gebaut gouf fir op e Fotoapparat unzekoppelen, war e 50 mm Objektiv mat enger Blend vun 0,95:1 dat nëmmen op d'Canon 7 gepasst huet.
Lichtstärke (Fotografie) F-number F-getal Liczba przesłony Число диафрагмы
Kantonen am Departement Essonne
Lëscht vun de Kantonen am Departement Essonne:
Musée Guimet
De Musée Guimet, mam ganzen Numm Musée national des arts asiatiques - Guimet, ass e Musée am 16. Arrondissement zu Paräis.
E gouf 1889 op Initiativ vum Industriellen Émile Guimet opgeriicht, an ass haut de staatleche Musée fir Konscht aus Asien. E gouf 1960 vun der Jeannine Auboyer reamménagéiert; 1991 koum eng Dépendence bäi, déi Panthéon bouddhique genannt gëtt. Zum Musée gehéiert e klenge japanesche Gaart.
De Musée Guimet huet déi gréisst Sammlung vun asiatesche Konschtobjete baussent Asien.
Canton de Callas
De Canton de Callas ass eng fréier franséisch administrativ Andeelung am Arrondissement Draguignan, am Departement Var an der Regioun Provence-Alpes-Côte d'Azur.
Hollännesch Antillen
D'Hollännesch Antille ware bis de 15. Dezember 2008 en hollännescht Iwwerséigebitt, dat geographesch zur Inselgrupp vun de Klengen Antillen an der Karibik gehéiert huet. Si hunn e Bundesland vum Kinnekräich vun Holland gebilt, nieft dem europäeschen Deel vun Holland an Aruba.
Geographie
D'Hollännesch Antillen bestoungen aus fënnef bewunnte Karibik-Insele mat am Ganze ronn 960 km² an och eng Rei méi klengen, onbewunnten Inselen:
De 15. Dezember 2008 sinn d'Hollännesch Antillen opgeléist ginn. Curaçao a Sint Maarten kruten e "besonnesche Status" bannent dem hollännesche Kinnekräich; Bonaire, Saba a Sint Eustatius (Karibescht Holland) goufen hollännesch Gemengen.
Spuenien
Geschicht
Kuckt heizou och den Haaptartikel: Geschicht vu Spuenien.
Ëm 1.100 v. Chr. hunn d'Phönizier verschidden Handelsnéierloossungen op der Küst gegrënnt. Ab 200 v. Chr. ass d'Land un d'Réimer gaangen, déi et 600 Joer laang an hirem Besëtz haten. Am Joer 711 koumen d'Araber iwwer Gibraltar an d'Land. No nëmmen zwee Joer hate si bal déi ganz ibeeresch Hallefinsel eruewert, ausser Asturien, dat sech erfollegräich verdeegegt hat. Spuenien huet zu der Zäit nach Al-Andalus geheescht. 756 gouf d'Emirat vu Córdoba gegrënnt.
Vun 1087 bis 1563 war Toledo d'Haaptstad vu Spuenien.
Jelena Karleuša
Jelena "JK" Karleuša (kyr. Јелена Карлеуша, gebuer de 17. August 1978 zu Belgrad, ass eng serbesch Popsängerin.
Spuenien
Geschicht
Eréischt 1492 ass déi vollstänneg chrëschtlech Zeréckeruewerung d'Reconquista gelongen. Domat huet och d'Verdreiwung vun de Moslemen an de Judden ugefaangen.
Dat selwecht Joer huet de Christoph Kolumbus Amerika entdeckt an domat den Ufank fir spuenesch Virherrschaft um Mier agelaut. Mam Bestietnes vun der Isabella vu Kastilien mam Ferdinand vun Aragón gouf am Joer 1469 eng nei Epoch ageleet.
Jelena Karleuša
Hir Carrière
1995 huet si mat nëmme 16 Joer hiren éischten Album Ogledalce fir d'Plackefirma Diskos opgeholl. Et war direkt en Erfolleg mat méi wéi 100.000 verkaaften Exemplaren. Zanterhier hat si nach méi wéi een Nummer Eent Hit, déi meschten dovu geschriwwe vum Marina Tucaković. Vun hirem "Best of" Album Zovem se Jelena goufe méi wéi 250.000 Stéck verkaaft.
Spuenien
Geschicht
Ufank vum 16. Joerhonnert koum déi spuenesch Kroun an de Besëtz vun den Habsburger, et war den Optakt zu engem Welträich.
Jelena Karleuša
Hir Carrière
Enn 1999 huet si mat hirem fënneften Album Gili, gili hir Musekrichtung geännert, wat awer ganz gutt beim Publikum ukomm ass. Bis 2008 huet se zéng Albumen an dräizéng Videoclipen erausbruecht, déi sech all ganz gutt an den Charts vu Serbien, Montenegro an anere Nopeschlänner placéiere konnten.
Spuenien
Geschicht
1588 hunn d'Englänner déi spuenesch Armada vernicht an 1700 geet déi Habsburger Dynastie mam Doud vum Karl II. op en Enn. No den Habsburger koumen d'Bourbonen un d'Muecht bis dem Napoleon Bonaparte seng Truppen a Spuenien agefall sinn. Dee 6-järegen Onofhängegkeetskrich deen duerno zustane koum, hat ganz schlëmm Konsequenze fir déi spuenesch Ekonomie.
Jelena Karleuša
Perséinleches
D'Jelena Karleuša ass d'Duechter vun der Fernseemoderatorin Divna Karleuša a vun engem héije Sécherheetsbeamten am serbeschen Inneministère.
Joseph Wienecke
De Joseph Wienecke war en däitsche Jurist.
Hie war an der Zäit vun der däitscher Besatzung vu Lëtzebuerg am Zweete Weltkrich Procureur um Sondergericht.
Jelena Karleuša
Perséinleches
2005 huet si den Ierwe vum Karić-Wirtschaftskonglomerat Bojan Karić bestuet, mä dat Bestietnes gouf schonn no nëmme véier Méint gescheet. Duerno huet se mam Foussballspiller Duško Tošić vum SV Werder Bremen gefrien, fir dee s'an Däitschland geplënnert ass an dee se och den 28. Juni 2008 bestuet huet. De 7. September 2008 koum hiert gemeinsaamt Meedchen Atina op d'Welt.
Spuenien
Geschicht
No der napoleonescher Invasioun gouf de Josef Bonaparte op den Troun beruff. Wéinst dem staarke Widderstand vun der spuenescher Populatioun koum et nees zu engem Muechtwiessel an d'Bourbonen hunn de Fernando VII. op den Troun gesat.
Joseph Wienecke
Hie gouf 1945 par contumace (d. h. ouni dozesinn - hie war nämlech aus engem Congé vu senger Untersuchungshaft, deen en op Éierewuert kritt hat, net méi zeréckkomm) zu 10 Joer Prisong verurteelt.
1953 gouf e Procreur, a méi spéit Éischte Procureur (Erster Staatsanwalt) zu Koblenz. Wéi dem Leonhard Drach seng Vergaangenheet 1965 kontrovers diskutéiert gouf - och hie war Procureur um Sondergericht an och um Standgeriicht, deen Doudesurteeler fir Leit gefuerdert hat, déi géint d'Zwangsrekrutéierung protestéiert haten, an och hien huet duerno an Däitschland am Justizwiese Carrière gemaach - ass sech och um Wienecke seng Vergaangeheet erënnert ginn, an déi zwéi goufe vun hiren Ämter suspendéiert.
Spuenien
Geschicht
1873 gouf déi éischt Republik proklaméiert, mä mat engem militäresche Putsch 1875 gouf d'Monarchie erëm hiergestallt. Den Alfonso XII. an duerno säi Jong den Alfonso XIII. goufe Kinnek vu Spuenien.
Am Ufank vum 19. Joerhonnert hu sech déi latäinamerikanesch Kolonië vum Mammeland geléist.
De faschistesche Generol Francisco Franco huet 1936 d'Muecht mat engem Putsch u sech gerappt an e Biergerkrich ausgeléist. No senger Viktoire am Joer 1939, gouf Spuenien politesch isoléiert. Am Ufank vum Koreakrich huet de Kale Krich säin Héichpunkt erreecht an Amerika intresséiert sech fir Spuenien, wéinst sengem strategesche Wäert.
1953 hu béid Länner de Pakt vu Madrid ënnerschriwwen, mat deem ekonomesch an aussepolitesch Hëllef versprach gouf. US-Militärbase ginn a Spuenien agericht. Mat der Ënnerstëtzung vun den USA gëtt Spuenien 1955 Member vun der UNO a mécht senger internationaler Isoléierung domat en Enn.
1986 gëtt Spuenien Member vun der EU.
Geographie
Kuckt heizou och den Haaptartikel: Geographie vu Spuenien.
Spuenien ass e Staat am Südweste vun Europa, op der ibeerescher Hallefinsel. En huet eng Fläch vu 504.782 km². Am Norde grenzt et u Frankräich an Andorra am Westen u Portugal an am Süden u Gibraltar. Zu Spuenie gehéieren ausserdeem nach d'Balearen an d'Kanaresch Inselen.
Zu Spuenie gehéieren nach d'Exklav Llívia, déi am franséischen Departement Pyrénées-Orientales läit, souwéi d'Inselen Islas Chafarinas, Peñón de Vélez de la Gomera, Alhucemas, Alborán an d'Islas Columbretes, déi virun der marokkanescher Küst leien. D'Zougehéieregkeet vun der Péiterséileginsel ass tëscht Marokko a Spuenien net gekläert.
Geologie
Spuenien huet vill Bierger. De Kär vun der ibeerescher Hallefinsel bilden zwou Héichflächen (Mesetas). Si huelen zesummen zwee Drëttel vun der totaler Fläch an. Et sinn d'Meseta vun Al-Kastilien/Léon déi 800 m héich ass an d'Mesata vun Nei-Kastilien mat Extremadura a La Mancha déi 200 m héich ass.
Am Süden erstreckt sech dat andalusescht Déifland.
E Véirel vum Land ass Bësch. Am fiichten Norde fënnt een éischter Buchen, Eechen an Iesskäschten, am Mëttelmiergebitt déi typesch Planze wéi Macchjien oder Olivebeem.
Gréisst Stied
Kuckt den Artikel: Lëscht vun de spuenesche Groussstied
Bevëlkerung
Déi meescht Bevëlkerung gëtt et an de Ballungszentren laanscht d'Küst an an den industrialiséierte Gebidder. Nëmmen ee Véirel vun der Bevëlkerung wunnt um Land. De gréissten Deel stellen d'Kastilier, d'Andalusier, d'Asturier an d'Aragoner duer, also all déi Leit déi kastilesch schwätzen. Et sinn 73 %. 17 % si Katalanen, 7 % Galizier an 2 % Basken.
Relioun
Traditionell sinn déi meescht Spuenier kathoulesch.
Sproochen
D'Originne vun der spuenescher Sprooch kommen aus dem Latäin. A Spuenie gëtt Spuenesch (Kastilesch), Katalounesch, Galizesch a Baskesch geschwat. Spuenesch ass déi offiziell Sprooch a ganz Spuenien, wärend déi aner dräi just an de jeeweilegen autonome Gebidder offiziell Sprooch sinn. Leoneesesch an Aragoneesesch gëtt och a Spuenie geschwat, mä si sinn net als offiziell Sprooch unerkannt. Zu Valencia an op de Balearen ginn och nach Ofwandlunge vum Katalounesche geschwat: Valencianesch a Mallorquinesch.
Educatioun
All Spuenier muss vum 6. bis zum 16. Liewensjoer an d'Schoul goen. No der Primärschoul kommen nach dräi weider Joer hannendrun.
Ekonomie
Bis an d'60er Jore war Spuenie gréisstendeels en Agrarland. D'Industrialiséierung huet vill ekonomesch Problemer mat sech bruecht, soudatt de Chômage bei 20 % läit. Den Undeel vun der Landwirtschaft um Bruttoinlandprodukt läit bei 4 %, de vun der Industrie bei 34 %. Den Déngschtleeschtungssecteur ass dee gréisste mat iwwer 60 %.
Déi wichtegst Industrieberäicher sinn d'Stolproduktioun, d'Autos- an d'Schëffsbauindustrie, d'Liewensmëttelproduktioun, d'Textilindustrie an d'Chimieindustrie. Déi meescht grouss Firme gehéieren auslännesche Bedreiwer, wéi z. B. VW oder Bayer. Den Aussenhandel ass net ausgeglach, héich Importer sti géint niddreg Exporter. Dësen Defizit wiesst ëmmer méi. E wichtege Faktor ass den Tourismus, deem säin Zouwuess all Joer ëm 10 % klëmmt.
Politik
Kuckt och: Lëscht vun de spuenesche politesche Parteien Zanter der Constitutioun vun 1978 ass Spuenien eng parlamentaresch Monarchie. Säi Gouvernement huet awer méi d'Form vun enger Republik wéi vun enger Monarchie. Déi konstitutionell Organer sinn:
D'Kroun ass ierflech an de Kinnek ass den ieweschte Chef vum Staat. D'Funktioune vum Kinnek sinn haaptsächlech op representatif Zwecker vun der Verfassung festgeluecht, souwéi op d'Benennen an d'Entlosse vu Regierungscheffer an d'Bestätege vun de Gesetzer.
De Kongress gëtt fir véier Joer gewielt a besteet aus ongeféier 400 Memberen. De Senat besteet aus 208 Memberen déi direkt vum Vollek gewielt ginn, déi aner 51 Membere gi vun de jeeweilege Parlamenter vun den Autonome Gebidder bestëmmt. De Senat wiesselt och all Kéier no véier Joer.
Spuenien ass zanter Januar 1986 Member vun der EU.
Autonom Regiounen
Déi autonom Gebidder (Comunidades Autónomas) vu Spuenien sinn:
Déi zwou autonom Stied (Ciudades Autónomas) sinn:
Fauna a Flora
Kuckt dozou och den Artikel Fauna a Flora a Spuenien.
Astérix chez les Belges
Astérix chez les Belges ass de 24. Album aus der Astérix-Serie vum Albert Uderzo a René Goscinny. Et ass dee leschten, un deem de Goscinny matgeschafft huet. Eng lëtzebuergesch Iwwersetzung vum Lex Roth koum 1989 ënner dem Titel Den Astérix bei de Belsch eraus.
Ëm wat geet et?
D'gallescht Duerf ass ausser sech. Do kommen dach tatsächlech Legionäre Vakanz maachen! D'Réimer komme grad aus der Belsch zeréck, a wann een hinne gleewe kann, da si souguer dem Obelix seng Schléi e Pleséier. Traureg mussen eis Gallier feststellen, datt souguer den Cäsar seet « De tous les peuples de la Gaulle, ce sont les Belges les plus braves». Dat léisst de Chef Zwirkinnix (am Original: Abraracourcix) natierlech net op sech sëtzen. A sou kënnt et, datt hie sech mam Asterix an Obelix op de Wee mécht, fir erauszefannen, op d'Belsch dann elo wierklech besser sinn, wéi d'Gallier.
Ënnerwee léiere si de Belsch Zillebakix (am Original:Gueuselambix) kennen, deen hinne mat senge Männer weist, wéi séier si e réimescht Lager plattmaachen. Géigesäiteg weise si sech wat se kënnen, an déi Domm bei der Saach sinn natierlech wéi ëmmer déi aarm réimesch Legionären. Mä dat geet dem Zwirkinnix net duer, a wéi den Zoufall et wëll, ass den Cäsar och grad an der Belsch a sou decidéieren eis Gallier, e Concours z'organiséiere wou hien den Arbitter spille soll.
Personnagen am Album
(a Klammeren déi original Nimm am Franséischen)
Canton de Belfort-Sud
De Canton de Belfort-Sud war bis Mäerz 2015 eng franséisch administrativ Andeelung am Arrondissement Belfort, Territoire de Belfort an der Regioun Bourgogne-Franche-Comté. Bei der Kantonalreform vun 2014 gouf de Kanton ofgeschaaft.
Hervé Faye
Den Hervé Auguste Étienne Albans Faye, gebuer den 3. Oktober 1814 zu Saint-Benoît-du-Sault/Indre, gestuerwen de 4. Juli 1902 zu Paräis war e franséischer Astronom.
De Faye huet am Joer 1836 als Stagiaire am Paräisser Observatoire ugefaangen. 1843 huet hien de Koméit 4P/Faye entdeckt a gouf dofir 1844 mat dem astronomesche Präis vun der Paräisser Akademie vun de Wëssenschaften, dem Lalande-Präis, geéiert an am Joer 1847 an d'Akademie gewielt.
Hien huet vun 1848 bis 1853 Geodesie op der École polytechnique studéiert an ass duerno als Rekter a Professer fir Astronomie op Nanzeg gaangen. Vun 1873 bis 1893 huet hie seng Schüler an der École polytechnique Astronomie geléiert.
De Faye gouf 1862 Member an 1876 President vum Bureau des longitudes a war 1877 fir e puer Woche franséische Bildungsminister. Hie gouf 1843 zum Chevalier, 1855 zum Offizéier an 1870 zum Commandeur vun der Éierelegioun ernannt.
Liicht
D'Liicht ass dee fir Mënsche siichtbare Beräich vun der elektromagnéitescher Stralung. Dësen erstreckt sech vu ronn 380 bis 780 nm Wellelängt, wat enger Frequenz vu ronn 789 bis 385 THz entsprécht. Eng genee Grenz léisst sech awer net definéieren, well d'Empfindlechkeet vum mënschlechen A net op ee Schlag, mä no an no ofhëlt. Déi un d'visuellt Liicht ugrenzend Beräicher vun der Infrarout- (Wellelängt tëscht 780 nm an 1 mm) an d'Ultraviolettstralung (Wellelängt tëscht 10 nm an 380 nm) ginn dacks och als Liicht bezeechent.
An der Physik steet de Begrëff „Liicht“ och fir de ganzen elektromagnéitesche Wellespektrum. Liichtverhältnesser a Phenomeener vun der Physiologie ginn ënner Hellegkeet zesummegefaasst.
Creative Commons
Creative Commons (de: „schöpferisches Gemeingut, Allmende“) ass eng Gesellschaft, déi am Internet verschidde Standardlizenzkontrakter verëffentlecht, fir mat Hëllef vun hiren Auteuren an hire Wierker, wéi z. B. Texter, Biller, Musek... asw., der Ëffentlechkeet d'Rechter fir se ze benotze kënne ze ginn.
Rechtermoduler
Aktuell (Versioun 3.0) gëtt et 6 Lizenzméiglechkeeten, déi ee sech mat de Rechtermoduler selwer zesummebastele kann. Zanter der Versioun 2.0 gëtt d'Méiglechkeet "Domaine public" net méi ugebueden, soudatt d'Basisversioun "CC BY" ass, a jee no Bedarf weider Moduler derbäigesat gi fir sech eng Lizenz nom perséinleche Bedarf op d'Mooss zesummenzesetzen.
Beispill: D'Texter vun der Wikipedia sinn ënner der CC BY-SA Lizenz verëffentlecht. Dat heescht also, datt bei d'Basisversioun CC BY nach de Modul SA koum, an d'Texter vu jiddwerengem gebraucht a reproduzéiert gi kënnen, och a verännerter Form, ënner de Konditiounen (1) datt d'Auteuren déi zum Artikel bäigedroen hu genannt ginn (ze gesinn ënner dem Reider "Versioune weisen"), an (2) datt d'Lizenz déi selwecht bleiwe muss an och mat "CC-by-sa/3.0" ugi gëtt. Fir e Wikipedia-Artikel richteg ze zitéiere klappt een am beschte lénks d'Geschirkëscht op a klickt do op "Dës Säit zitéieren".
Projet cc-lu
D'Adaptatioun vun der Creative Commons Lizenz un d'lëtzebuergesch Jurisdictioun ass vun der Luxcommons a.s.b.l. de 15. Oktober 2007 lancéiert ginn. Apaart um Projet ass datt déi lëtzebuergesch Lizenz direkt an der Versioun 3.0 erauskoum.
(42355) Typhon
Den (42355) Typhon, och bekannt ënner der virleefeger Bezeechnung 2002 CR46, ass en Asteroid aus der Klass vun den Zentauren, deen de 5. Februar 2002 vum NEAT-Programm um Palomar-Observatoire entdeckt gouf. De 15. Februar 2006 gouf d'Entdeckung vun engem Mound matgedeelt – et handelt sech dobäi ëm déi éischt vun engem Méifachsystem an der Klass vun den Zentauren.
Den Typhon huet en Duerchmiesser vu ronn 134 km, eng absolut Hellegkeet vu 7,20 an huet eng geometresch Albedo vun 0,1. De Perihel vum Klengplanéit läit bei 17,53 AE an ass domat bannenzeg vun der Uranus-Bunn, den Aphel dogéint ass bei 58,6 AE an domat wäit baussenzeg vun der Plutobunn – Den 2002 CR46 kräizt bei sengem Ëmlaf vun 234,88 Joer d'Bunne vun dräi Planéiten. Iwwer seng Mass ass momentan nach näischt bekannt.
Mound
Den (42355) Typhon I (Echidna) (provisoresch Bezeechnung S/2006 (42355) 1) gouf no enger Gestalt vun der griichescher Mythologie – Echidna – benannt. De Mound gouf am Kader vun engem Programm fir d'Ermëttlung vun der Heefegkeet vu Méifachsystemer am baussenzegen Deel vum Sonnesystem mat der HST-Kamera vum Hubble-Weltraumteleskop entdeckt an der Ëffentlechkeet de 15. Februar 2006 matgedeelt. En huet en Duerchmiesser vun 78 ± 8 km a gouf op enger Distanz vun 1300 km entdeckt. Bunndaten a d'Mass konnte bis elo nach net bestëmmt ginn.
Numm
Den Asteroid gouf nom Ris Typhon aus der griichescher Mythologie genannt.
Kierch Houfelt
D'Eligiuskierch zu Houfelt ass eng kathoulesch Kierch an d'Parkierch vun der Par Wëntger Sainte-Famille, zum Dekanat Norden an zu der Gemeng Wëntger gehéiert.
De Patréiner ass den hellegen Eligius, deem säi Fest den 1. Dezember gefeiert gëtt.
D'Kierch steet zentral an der Uertschaft op der Verbindungsstrooss tëscht dem CR333 an dem CR362.
Geschicht
Well déi al Kierch vun Houfelt ze kleng war gouf an den 1950er Joren decidéiert eng nei bauen ze loossen. D'Pläng fir dës modern Kierch si vum Architekt J. P. Thill vun Dikrech. De 15. Juni 1958 gouf d'Kierch vum Bëschof Léon Lommel geweit.
Bis de 7. Mee 2017 war et eng Filialkierch vun der Par Helzen, déi zum Parverband Ëlwen, Wäiswampech, Wëntger, zu der Pastoralregioun Norden an zum Dekanat Klierf gehéiert huet. Zur fréierer Par Helzen huet ausser der Filialkierch vun Houfelt och nach d'Parkierch vun Helzen, d'Helzerklaus an d'Kapell vu Weiler gehéiert.
Fënsteren
Déi net-figurativ Fënsteren (ë. a. 40 m2 op der Südwand) aus Glasbëtong (dalle de verre) si vum Gustave Zanter, grad wéi de Kräizwee op der Nordwand, déi keng Fënsteren huet.
Klacken
Am Kierchtuerm hänken 3 Klacken déi an den Téin do diese, la a sol lauden.
Kantonen am Departement Eure-et-Loir
Lëscht vun de Kantonen am Departement Eure-et-Loir:
Bankenopsiicht
D'Lëtzebuerger Bankenopsiicht ass de 17. Oktober 1945 ënner dem Numm Commissaire au contrôle des banques gegrënnt ginn. Dëse Kommissär hat eng Iwwerwaachungsmissioun iwwer de Bankesecteur. De spéidere Premierminister, Staats- a Finanzminister Pierre Werner war den éischten Titulaire vun dësem neie Service.
Jacques Steiwer
De Jacques Steiwer, gebuer den 23. Oktober 1939 zu Nidderfeelen, ass e lëtzebuergesche Professer, fréieren Direkter vun den Europaschoule vu Varese a Bréissel III an Auteur vu philosophesche Bicher an Artikele souwéi vu sozialkritesche Romaner.
2010 huet hie säin éischte Roman, Mort d'un Nietzschéen, publizéiert. Am September 2012 koum da bei den Éditions Phi de Kriminalroman Du gâchis chez les Luxos eraus. Am selwechte Verlag sinn zanterhier nach eng ganz Rëtsch aner Romaner erauskomm.
Formatioun a Carrière
No sengem Secondaire am Dikrecher Kolléisch huet de Jacques Steiwer Philosophie a Literatur an der Stad (op den deemolege Cours supérieurs) an zu Paräis op der Sorbonne studéiert. Zu Paräis ass en och a Virliesungen um Collège de France gaangen. Nieft sengem Studium huet de Jacques Steiwer 1960-1962 ee Praktikum am neuropsychiatresche Spidol Sainte-Anne zu Paräis gemaach.
Am Kader vu sengem Stage pédagogique (1962-1964) huet hien 1962/63 a Paräisser Lycéeë Course ginn, an 1963/64 am Stater LGL. 1964 huet en du seng Dokterthees (am deemolege System vun der Collation des grades) verdeedegt. Seng Dissertatioun (164 Säiten) hat den Titel Essai d'une analyse de la transcendantalité (dans l'optique d'une métaphysique des strates).
1964-1965 huet e säin obligatoresche Militärdéngscht gemaach, an duerno war e bis 1968 als Philosophieprofesser am Escher Jongelycée beschäftegt. Duerno goung en op Bréissel, wou en an der Europaschoul Bréissel I zu Uccle, weiderhi Philosophieprofesser war.
1993 gouf en Direkter vun der Europaschoul zu Varese, an der Lombardei; a vun 1999 bis 2004 war en Direkter vun der Europaschoul Bréissel III zu Ixelles.
Kibbuz
Meeschtens handelt et sech ëm landwirtschaftlech Betriber, mat Partner déi sech fräiwëlleg zesummegedoen hunn, fir e Betrib ze grënnen oder ze féieren.
An Israel spillen d'Kibuzzen eng wichteg Roll a gi politesch propagéiert.
Adolf Raderschall
Den Adolf Raderschall, gebuer de 6. September 1896 zu Bonn a gestuerwen de 16. Dezember 1987 zu Andernach war en däitsche Jurist.
Hie war an der Zäit vun der däitscher Besatzung vu Lëtzebuerg am Zweete Weltkrich President vum Sondergericht a Beisitzer (Assesseur) um Standgeriicht, dat d'Doudesurteeler nom Generalstreik vun 1942 gefält huet.
Hie gouf nom Krich, an Ofwiesenheet, zu Lëtzebuerg wéinst Krichsverbriechen zum Doud verurteelt.
De Raderschall gouf a Rheinland-Pfalz fir d'éischt Hëllefsriichter, duerno Landgeriichtsdirekter a.D. (ausser Déngscht), a gouf du pensionéiert.
Sofia
Sofia (Bulgaresch София, geschwat []) ass d'Haaptstad vu Bulgarien an huet ronn 1.200.000 Awunner (Stand 2011). Hei liewe 14 Prozent vun de Mënsche vum Land. Sofia ass de politeschen, wirtschaftlechen a kulturellen Zentrum vu Bulgarien. An der Stad gëtt et eng Universitéit aus dem Joer 1888 a verschidden aner Universitéiten, Héichschoulen, Theater, Muséeën a Kulturariichtungen.
Mongolei
D'Mongolei, Mongolesch Монгол Улс / Mongol Uls, ass e Staat an Zentralasien. D'Haaptstad ass Ulan Bator.
D'Land grenzt am Norden u Russland mat 3.485 km Grenz an am Süden un d'Volleksrepublik China mat 4.677 km.
Luucht
Luucht ass:
De Fluch vun der 23
De Fluch vun der 23 ass den 18. Album aus der Superjhemp-Serie vum Roger Leiner a Lucien Czuga.
Ëm wat geet et?
Nom Doud vum Poopst Jean-Polak II. kënne sech d'Kardineel net op e Nofollger eenegen. Do grueft ee vun hinnen eng al Reegel vum Konklav aus, no där den neie Poopst a sou engem Fall bestëmmt ka ginn, andeems den eelste walberechtegte Kardinol, de Kardinol Opdekapp, en Dartféil op e Globus schéisst. Getraff gëtt Luxusbuerg...
Iwwerdeems gondele op der Näischtcroisière de Charel Kuddel mat Famill an den Inspekter Schrobiltgen op der MS Katzür duerch d'Mëttelmier. D'Vakanz ass grad sou schéin, do gëtt den Tenor Luciano Pafendalli mat engem Messer ermuert. Nieft der Läich läit en Ziedel mat engem roude "W" drop. De Charel ass séier an de Superjhemp verwandelt an zesumme mam Schrobiltgen gesi se just nach en Onbekannte mat roudem Ëmhang an eisener Händsch entwutschen. De Schrobiltgen léisst zwar aus engem Ufanksverdacht eraus de Messerwerfer Camillo Geetetlass aspären, mä op där nächster Escale vun der Croisière zu Roum hu mer erëm deen ominéisen Onbekannten, deen déi Kéier den Edmond Zwerg, Paschtouer vun Diddl-éng, ermuerde wëll (dee béckt sech awer am leschte Moment, well säi Stréckel lass ass). Op engem Bam ass erëm dee roude "W". De Paschtouer, dee sech a sou Saachen auskennt, kläert eise Superheld op, datt d'Wiechter vun der 23, e Geheimbond, dee géint d'Kierch kämpft, de "W" als säin Zeechen erausgesicht huet, well dat den 23. Buschtaf am Alphabet ass. D'23 ass souzesoen eng mystesch Zuel.
Zur selwechter Zäit plangt eng radikal islamistesch Organisatioun en Attentat zu Luxusbuerg, wou d'Final vun „Öropa sicht de Super-President“ iwwer d'Bün goe soll. Bei dëser Geleeënheet wëlle se all öropäesch Staatscheffen an d'Luucht sprengen an domat ganz Öropa an de Chaos stierzen. Zesumme mam James Blond, dem Spioun vun der Kroun, verhënnert de Superjhemp natierlech déi zwee Pläng.
Kuriéises
Am Album sinn zwou Fënsteren, déi net vum Superjhemp selwer futtigemaach gi sinn (am viregen Album ass dat och schonn eng Kéier virkomm). An e Revue-Lieser huet däerften eng ganz Säit selwer illustréieren.
Personnagen am Album
(alphabetesch Lëscht vun de Personnagen déi an der Geschicht virkommen oder ernimmt ginn)
Europa (Kontinent)
Europa erstreckt sech vum Nordmier an dem Atlantik am Weste bis zum Ural am Osten a vum Mëttelmier am Süde bis zum Nordpol. Et liewen, bei enger Bevëlkerungsdicht vu 66/km2, 700 Millioune Mënschen um westlechen Deel vun Eurasien. Europa huet eng Fläch vun 10.532.000 km2. Europa huet déi drëttgréisst Bevëlkerungszuel vun de fënnef Kontinenter.
Lännerlexikon
Dës Staate leie mat manner wéi 5 % vun hirer Fläch an Europa:
Follgend Staate ginn heiansdo aus historeschen, kulturellen oder politesche Grënn zu Europa gezielt:
Olympesch Gëtter
D'Olympesch Gëtter (gr.: τὸ Δωδεκάθεον / to Dodekatheon), och Olympioi oder Olympier, waren déi zwielef (gr.: δώδεκα / dodeka) Haaptgëtter an der griichescher Mythologie.
Hire Wunnsëtz war de Bierg Olymp (gr.: Ὄλυμπος / Olympos) a Griicheland. Si entspriechen den zwielef Méint vum Joer souwéi den zwielef Déierekreeszeechen.
D'Olympier waren d'Grupp vun de Gëtter ronderëm den Zeus, deen no schwéiere Kämpf säi Papp Kronos an deem seng Gesëschter, an domat d'Titanen, déi virun him un der Muecht waren, gestierzt huet (Titanomachie). Heibäi gouf hie vun de Kyklopen ënnerstëtzt, si hunn him och de Blëtz an den Donner ginn. Ausserdeem waren Hekatoncheiren a seng Mamm Rhea op senger Säit. Nodeem den Zeus d'Titanen an den Tartaros gestierzt hat, huet hie seng Herrschaft géint d'Nokomme vun den Titane missen ofsécheren. Fir géint d'Nokommen ze gewannen, huet hien d'Styx missen ëm Hëllef bieden, an hei hunn d'Olympier och nach spéider hir Eede geschwuer. Sou goufen och d'Nokommen an den Tartaros agespaart. Well sech weeder den Okeanos, nach d'Tethys an d'Themis um Opstand vun den Titanen, déi iwwereg bliwwe waren, géint den Zeus bedeelegt haten, huet den Zeus hinnen d'Herrschaft iwwer hiert Räich gelooss.
No den Titanen hu sech d'Olympier misse géint d'Gigante behaapten (Gigantomachie). Heibäi krute si besonnesch Hëllef vum stierflechen Herakles, dee spéider och an den Olymp opgeholl ginn ass, an d'Hebe bestuet huet. Domat gouf d'Hebe, déi de Gëtter den Nektar bruecht huet, vum Ganymed ofgeléist. Och dëse Kampf konnt den Zeus fir sech entscheeden, a sou konnt hie mat senge Gesëschter d'Weltherrschaft untrieden. Duerch d'Lous gouf entscheet, datt den Zeus "den Himmel" géif kréien, de Poseidon "d'Mier", an den Hades "d'Ënnerwelt".
Schliisslech hu sech d'Olympier misse géint den Typhon duerchsetzen. Wéi hie mat gliddege Steng ronderëm sech gehäit huet, a gejaut huet, datt ee bal daf ginn ass, sinn d'Olympier fir d'éischt emol geflücht. Doropshin hu si sech an Déiere verwandelt; den Zeus an e Widder, den Apollo an e Kueb, den Dionysos an e Geessebock, d'Artemis an eng Kaz, d'Hera an eng Kou, d'Aphrodite an e Fësch an den Eos an en Ibis. Och den Ares huet sech an e Fësch verwandelt, de gewaltegen Herakles an e Réi, d'Leto an e Wisel, an den Hephaistos a e Stéier. Sou sinn si an Egypten geflücht, dem ale Land vun der Wäisheet, bis den Zeus den Typhon bändege konnt.
Gëtter vun der Ënnerwelt
D'Ënnerwelt gehéiert nëmmen indirekt zu den Olympier.
Jérôme Netgen
De Jérôme Netgen, gebuer de 7. November 1965 zu Esch-Uelzecht, ass e lëtzebuergesche Theaterauteur a fréiere Journalist.
Hien huet op der Universitéit Aix-Marseille Arts plastiques studéiert a war duerno vun 1990 bis 1994 Chargé de cours fir Konschterzéiung. Vun 1995 bis 2005 huet hie beim Tageblatt geschafft; fir d'éischt als Korrektor, dunn als Lokalredakteur an an der Lescht als Verantwortleche fir d'Kultursäit.
Zanterhier schafft de Jérôme Netgen mat Independent Little Lies zesummen, huet bei der Inszenéierung vun Theaterstécker matgemaach an ass Koordinator fir d'Theateropféierungen an der Kulturfabrik.
Kleng Antillen
D'Kleng Antillen (op Englesch Lesser Antilles) sinn eng Inselketten an der ëstlecher Karibik, déi sech vun de Joffereninselen am Norde bis virun d'Küst vu Venezuela am Süden erstreckt. Zesumme mat de Bahamas, den Turks- a Caicosinselen an de Groussen Antille bilden se déi Westindesch Inselen.
Mat Bezuch op den Nordost-Passatwand, deen an där Géigend bléist, ginn d'Kleng Antillen nach an d'Inselen ënner resp. iwwer dem Wand ënnerdeelt, woubäi Trinidad an Tobago zu kenge vu béiden Ënnerdeelunge gezielt gëtt.
Nërdlechen Deel
Zu den nërdleche Klengen Antillen, déi am englesche Sproochgebrauch als Leeward Islands bezeechent ginn, zielen ë. a. d'Joffereninselen, Sint Maarten - Saint-Martin, Barbuda, Saint Kitts an Nevis, Antigua, Montserrat, Guadeloupe an Dominica.
Amerikaneschen Zaldotekierfecht zu Hamm
Den Amerikaneschen Zaldotekierfecht zu Hamm ass en amerikanesche Kierfecht, an deem déi stierflech Iwwerreschter vu 5.076 amerikaneschen Zaldote begruewe sinn, déi am Zweete Weltkrich, absënns an der Ardennenoffensiv, zu Lëtzebuerg gestuerwe sinn. En ass 20,44 ha grouss an ee vu véierzéng amerikaneschen Zaldotekierfechter déi baussent den USA ugeluecht goufen. De Kierfecht gouf 1960 fäerdeggestallt a gouf de 4. Juli 1960 feierlech ageweit.
Kleng Antillen
Südlechen Deel
Déi südlech Partie, am Englesche Windward Islands, begräift ë. a. Martinique, Santa Lucia, Barbados, St. Vincent a Grenada.
D'Inselen Trinidad an Tobago gehéieren zu de Klengen Antillen, awer net zu den Inselen iwwer dem Wand, wéi dat vereenzelt fälschlecherweis gemengt gëtt.
Amerikaneschen Zaldotekierfecht zu Hamm
Och de Generol George S. Patton, deen Enn 1945 un de Suitte vun engem Autosaccident gestuerwen ass, ass do begruewe ginn.
Kleng Antillen
Inselen ënner dem Wand
Am Englesche ginn d'Inselen ënner dem Wand Leeward Antilles genannt. Zu deenen zielen ë. a. Aruba, Bonaire, Curaçao an d'Isla Margarita.
Ofwäichungen am Sproochgebrauch
Bei dëser Zouuerdnung vun den Archipelle vun de Klengen Antille gëtt et Ofwäichungen am Sproochgebrauch vu verschiddene Länner. Den Ënnerscheed besteet haaptsächlech tëscht dem Engleschen an anere westleche Sproochen (Franséisch, Hollännesch, Spuenesch, …). Den Duerchernee kënnt absënns duerch de Suffix deen am Englesche gebraucht gëtt:
Amerikaneschen Zaldotekierfecht zu Hamm
D'Kapell
D'Kapell ass aus wäissem Valore-Steen aus dem franséische Jura an ongeféier 15 Meter héich. Op der ëstlecher Säit, dem Haaptagank zougedréit, ass eng Skulptur vum Wope vun de Vereenegte Staaten. Op der westlecher Säit ass eng Skulptur vum Lëtzebuerger Wopen ze gesinn.
Iwwer dem Agank vun der Kapell steet eng siwe Meter héich Skulptur vun engem Friddensengel, déi aus roudem schweedeschen Orchidee-Granit gemeesselt gouf. Seng riets Hand gëtt de Seegen a seng lénks Hand hält e Lorbertrausch. Iwwer der Statu ass eng Dauf op enger Wollek ze gesinn. D'Kapellendier besteet aus zwéin héije bronzene Fligelen op deene vergult Motiver déi aacht Dugende vum Zaldot duerstellen.
Déi bannenzeg Mauere vun der Kapell sinn aus Hauteville-Perlé-Steen. Virun der nërdlecher Wand steet en Altor aus Bleu Belge-Marmer, aus dem Süde vun der Belsch. Iwwer dem Altor weist eng schmuel Bläiglas-Fënster d'Ofzeeche vun de fënnef grousse Militäreenheeten, déi an dëser Géigend am Asaz waren. De Buedem ass aus véier verschidden Zorte italieenesche Marmer. An der Mëtt ass eng ronn, bronze Plack mat den dräizéng Stäre vum amerikanesche Wope mat ronderëm Äscht vun Eechen, Kiferen a Lorbertraisch. Um Plaffong ass e Mosaik a liewege Faarwen ze gesinn, dat den Hellege Geescht weist, op enger Wollek, déi vu véier Engele gedroe gëtt.
D'Griewer
Op de Graffelder op der aner Säit vun der Terrass leien déi stierflech Iwwerreschter vu 5 076 amerikanesche Krichsdoudeger, déi am Déngscht vun hirer Natioun hiert Liewe verluer hunn. Si koumen aus 50 Staaten an aus dem District of Columbia. An 22 Griewer leien zwéi Bridder niefteneen. An 101 Griewer leien Onbekannter oder Läichen, déi net identifizéiert goufen. Griewer mam Davidsstär weisen op jiddesch Zaldoten hin. Och eng Fra ass do begruewen, eng Infirmière.
D'Griewer sinn an néng Parzellen agedeelt. Op béide Säite vun der Parzell an der Mëtt direkt virun der Terrass stinn zwéi Fändelspottoen. Dertëscht ass d'Graf vum Generol George S. Patton.
Ënner den iwwer 5.000 Zaldoten, déi um Kierfecht leien, ass och eng Fra, an zwar de 2ndLT Nancy Leo, eng Infirmière aus dem Maryland déi bei engem Autosaccident bei Paräis de 24. Juli 1945 ëm d'Liewe koum. Hiert Graf ass H-9-71.
Gärtnerbruderschaft St. Fiacrius
D'Gärtnerbruderschaft St. Fiacrius ass d'Vereenegung vun de Lëtzebuerger Gäertner, a Persoune vun de Beruffer, déi deem vum Gäertner nostinn.
Si ass de 14. August 1808 zu Lëtzebuerg gegrënnt ginn, an den 8. Abrëll 1864 duerch en Dekret vum Poopst Pius IX an der Kathedral Notre-Dame (Lëtzebuerg) an der Stad kanonesch instauréiert ginn. Éischte President war de Jean Baptiste Krips aus Clausen
Vum 26. bis de 27. September 2008 ass, fir den zweehonnertste Gebuertsdag vun der Brudderschaft, an der Stad Lëtzebuerg fir d'éischt Kéier d'"Fête Internationale Saint-Fiacre" baussent Frankräich organiséiert ginn. Den Héichpunkt vun der Feier war en internationale Blummen- a Friichtekorso duerch d'Stad.
Émile Guimet
Den Émile Étienne Guimet, gebuer de 26. Juni 1836 zu Lyon a gestuerwen den 12. Oktober 1918 zu Fleurieu-sur-Saône, war e franséischen Industriellen, Fuerschungsreesender a Konschtsammler.
De Guimet, e studéierte Cheemiker, huet am Management vun der Fabrick vu sengem Papp geschafft, der Henry Merle et Compagnie zu Fleurieu-sur-Saône bei Lyon, wou syntheetescht Ultramarin produzéiert gouf. Säin Intressi louch awer bei der Konscht an de Reesen.
Zentralafrika
Zentralafrika oder Mëttelafrika ass eng onkloer definiéiert Groussregioun am Zentrum vum afrikanesche Kontinent.
Émile Guimet
Vu senge sëllege Reesen an Asien, tëscht Afghanistan a Japan, huet hien eng Abberzuel Konschtobjete matbruecht. Schwéierpunkt vu senger Sammlung war China, Indien a Japan. Hie gëtt zu deene wichtegste Asien-Fuerscher vu senger Zäit gezielt.
1879 huet de Guimet e Musée zu Lyon gestëft, wou eng Sammlung vu japanescher a chineesescher reliéiser Konscht ausgestallt gouf. 1885 huet en dee gréissten Deel vu senger Sammlung dem franséische Staat vermaach, dee se zanter 1889 zu Paräis am Musée National des Arts Asiatiques, haut offiziell Musée des Arts Asiatiques - Guimet oder kuerz Musée Guimet, versuergt an ausstellt.
Zentralafrika
Zentralafrika no geographesche Critèren
Ruanda an de Burundi ginn heiansdo och zu Ostafrika gezielt.
UN-Subregioun Mëttelafrika
D'Statistikdivisioun vun de Vereenten Natiounen deelt d'Regioun Mëttelafrika a follgend Länner op:
Liisi Oterma
D'Liisi Oterma, gebuerde 6. Januar 1915, a gestuerwen de 4. Abrëll 2001, war eng finnesch Astronomin an Entdeckerin vu 54 Asteroiden (Klengplanéiten).
Canton de Jegun
De Canton de Jegun ass eng fréier franséisch administrativ Andeelung am Arrondissement Auch, am Departement Gers an der Regioun Occitanie.
Liisi Oterma
Déi talentéiert jonk Liisi Oterma huet op der Universitéit Turku studéiert – am Ufank am Fach Mathematik a spéider Astronomie. Zesumme mam Yrjö Väisälä, deem seng Studentin si ufanks war, war si mat um Opbau vun der astronomescher Fuerschung a Finnland bedeelegt. Si war déi éischt Fra, déi a Finnland am Wëssenschaftberäich Astronomie promovéiert huet. Hir Dokteraarbechtt huet sech mat dem Theema Teleskop-Optik befaasst. Spéider huet si eng Professur op der Universitéit Turku kritt an huet d'Nofolleg vum Väisälä als Direktesch vum Tuorla Observatoire ugetrueden.
Atsushi Sugie
Den Atsushi Sugie (jap. 杉江 淳, Sugie Atsushi) ass e japaneschen Astronom.
Dem Minor Planet Center no, huet hien tëscht 1988 an 2000, 120 Asteroiden entdeckt.
Den Asteroid Sugie ass no him genannt.
Bimbo-Theater
De Bimbo-Theater ass e lëtzebuergesche Marionetten-Theater.
De Bimbo-Theater gouf an den 1950er Jore vum Max an der Medi Geiben gegrënnt. Méi wéi drësseg Joer laang si se duerch Europa gereest, fir Kleng a Grouss de Bimbo, de Bumbo, den Draach-Kraach, d'Hex Nummer 6, d'Madame Bla-bla-bla-bla, de Meeschter Schmierpinsel an aner Poppe virzeféieren.
Asien
Asien ass den ëstlechen Deel vun Eurasien. Iwwer d'Hallschent vun de Mënsche liewen um asiatesche Kontinent, mä a ganz ënnerschiddlecher Verdeelung. China an Indien zielen zu de bevëlkerungsräichste Staaten op der Äerd. Asien ass mat 44 Millioune Km² flächeméisseg dee gréisste Kontinent.
Brigitte Nielsen
D'Brigitte Nielsen, gebuer als Gitte Nielsen de 15. Juli 1963 zu Rødovre, engem Faubourg vu Kopenhagen, ass eng dänesch Schauspillerin.
Bimbo-Theater
Haut ass et de Pit Vinandy an d'Angie Schneider, eng Niess vun de Geibens, déi de Bimbo-Theater weiderféieren.
Brigitte Nielsen
1997 huet si, zesumme mam éisträichesche Sänger a Museker Falco, en Duett mam Titel Body next to Body opgeholl.
Liichtstäerkt
De Begrëff Liichtstäerkt bezeechent
Paul-Eyschen-Monument zu Stadbriedemes
D'Paul-Eyschen-Monument zu Stadbriedemes ass e Monument op der Musel zur Erënnerung un de lëtzebuergesche Staatsminister Paul Eyschen (1841-1915), dat wéinst senge Verdéngschter ëm d'ekonomesch Situatioun vun de Wënzer an dem Wäibau zu Lëtzebuerg opgeriicht gouf.
D'Monument läit laanscht d'Wäistrooss (N10), tëscht Stadbriedemes an der Hëttermillen, an der laanggezunner Kéier vum Primerbierg, um Territoire vun der Gemeng Stadbriedemes. D'Aweiung war am Juni 1934. 1976 an och 2004-2005 gouf d'Monument renovéiert.
Beschreiwung
D'Monument besteet aus enger Wand aus Steng, déi ronn 5 Meter virum Fiels vum Primerbierg steet. D'Wand huet eng Breet vu 7 m, bei enger Héicht vu 4,7 m. Zum Monument gehéieren eng monumental Trap an dräi Deeler, an, op all Säit, eng Pergola a Plantatiounen.
Um Monument steet geschriwwen:
Dem Staatsminister Paul Eyschen als Dank vum Muselland
Uewe riets gesäit een e Medaillon mam Paul Eyschen.
Op hallwer Héicht vun der Anlag stinn op jiddwer Säit dräi jonk Platanen, deenen hir Haaptäscht, vun Tuteure begleet, sech horizontal ausbreeden, an och jee eng Robinie.
Um lénkse Bord vun der Anlag steet eng Plackett mat Informatiounen an dräi Sproochen (däitsch, lëtzebuergesch a franséisch).
Vum Plange bis zum Bau vum Monument
Déi schlecht Rekolten nom Éischte Weltkrich a virun allem och d'Devaluatioun vun de gesammelte Suen hu gemaach, datt de Projet op Äis geluecht gouf. 1925 gouf virgeschloen, d'Suen an eng Fondatioun Paul Eyschen ze verséieren an d'Zënsen dovun ze gebrauche fir jonke Wënzer eng Weiderbildung am Ausland ze finanzéieren. Anerer hu gemengt, dëst géif net dem Wëlle vun den Donateuren entspriechen. Eng Dose Joer duerno gouf de Projet vum Monument erëm opgegraff.
1930 huet d'Regierung dem Comité fir de Bau vum Monument, dee vum Distriktskommissär Fritz Mersch presidéiert gouf, e Staatswéngert um Flouer Stadbredemësser Fiels, a beschter Wäilag, zur Dispositioun gestallt. Vu Virdeel war, datt dës Plaz ausserhalb vun den Dierfer läit, also representativ fir d'ganz Musel ass.
D'Joer drop ass e Concours, dee fir Lëtzebuerger Kënschtler reservéiert war, ausgeschriwwe ginn. Ënner den 11 Projeten déi agereecht goufen, huet de Jury, dee vum bekannte Paräisser Konschtkritiker Auguste Perret presidéiert gouf, dee vum Jos Sünnen vu Bech-Maacher eraus gesicht.
Leeds United AFC
Leeds United AFC (Spëtznumm The Whites) ass en englesche Foussballveräin zu Leeds am West Yorkshire. Déi 1. Härenekipp spillt an der Saison 2023/24 an der Football League Championship, der zweethéchster Spillklass am englesche Liga System. De Veräi spillt seng Heemspiller am Elland Road Stadion.
Paul-Eyschen-Monument zu Stadbriedemes
Vum Plange bis zum Bau vum Monument
D'Monument gouf dunn nom Plang vum Sünnen, ënner der Leedung vum Architekt Pierre Conrardy mat Steng aus der Carrière vun Iernzen (Lëtzebuerger Sandsteen) gebaut. (De Paul Eyschen hat zu Liefzäiten drop gehalen, datt Steng aus Lëtzebuerger Carrière fir ëffentlech Baute sollte gebraucht ginn). D'Monument gouf vun der Entreprise Klopp vu Rolleng-Aassel gebaut. Am Hierscht 1933 war et fäerdeg. Mat der Aweiung gouf bis am Juni 1934 gewaart.
Leeds United AFC
De Veräi gouf 1915 gegrënnt. De Veräin hat seng Glanzzäit an den 1960er an 1970er Joren. Si hunn den englesche Foussballchampionnat (deemools First Division) dräimol gewonnen, an zwar 1969, 1974 an erëm 1992. Fir d'lescht ware si an der Saison 2003/04 an der ieweschter Klass vum englesche Foussball vertrueden. Den FA Cup hu si 1972 gewonnen, an den englesche Ligapokal am Joer 1968. Op internationalem Plang hu si 1968 an 1971 den UEFA-Cup gewonnen.
Paul-Eyschen-Monument zu Stadbriedemes
Aweiung
De 17. Juni 1934 gouf d'Monument a Presenz vun der Groussherzogin Charlotte an dem Prënz Felix ageweit. D'Regierung war vertrueden duerch de Staatsminister Joseph Bech, d'Chamber duerch hire President, den Émile Reuter. D'Riede goufe gehale vum Fritz Mersch, President vum Comité fir d'Monument (hien huet och d'Monument opgedeckt), an dem Joseph Bech (seng Ried gouf vu Radio Lëtzebuerg iwwerdroen). D'Alice Schaus-Arend huet e Lidd vum Willy Goergen a Fernand Mertens gesongen, an de Venant Paucké huet e Gedicht virgedroen, dat de Batty Weber (e Frënd vum Paul Eyschen) extra fir dësen Dag geschriwwen hat. Nodeem d'Militärmusek d'Dicksiana gespillt an d'Alice Schaus-Arend d'Heemecht gesongen hat, ass d'Feier mat enger Ovatioun vum Lëtzebuerger Paddelclub op der Musel op en Enn gaangen.
Leeds United AFC
Um Spaweck
Offiziell Websäit vu Leeds United AFC
Canton de Montguyon
De Canton de Montguyon ass eng fréier franséisch administrativ Andeelung am Arrondissement Jonzac, am Departement Charente-Maritime an der Regioun Nei-Aquitaine. Mam Dekret vum 27. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Paul-Eyschen-Monument zu Stadbriedemes
Restauréierung vun 1976
D'Monument gouf am September 1976 eng éischt Kéier renovéiert.
Canton de Cazaubon
De Canton de Cazaubon ass eng fréier franséisch administrativ Andeelung am Arrondissement Condom, am Departement Gers an der Regioun Occitanie.
Paul-Eyschen-Monument zu Stadbriedemes
Restauréierung vun 2004-2005
Am Laf vun de Joerzéngten hat d'Gedenkplack erëm staark gelidden, zum Deel och wéinst enger net fachgerechter Versigelung vun de Steng.
Bojko Borissow
De Bojko Metodjiew Borissow (Bulgaresch Бойко Методиев Борисов), gebuer den 13. Juni 1959 zu Bankja, ass e bulgaresche Politiker an zanter dem 4. Mee 2017 Ministerpresident vum Land.
Hien ass Grënner vun der politescher Gruppéierung „Bierger fir eng europäesch Entwécklung vu Bulgarien“ (GERB) a war Buergermeeschter vu Sofia. De 27. Juli 2009 gouf hien zum 11. Ministerpresident vun der Republik Bulgarien ernannt. 2013 ass hien zeréckgetrueden.
Am November 2014 gouf de Borissow op en Neits Ministerpresident vu Bulgarien.
Zwee Joer drop, am November 2016, no der Néierlag am zweeten Tour vun de Presidentschaftwale vun der Zezka Zatschewa, déi hien, als Kandidatin vu senger Partei nominéiert hat, géint de Rumen Radew, huet de Borissow ugekënnegt, geschwënn dono zeréckzetrieden. Wéi seng Partei no Neiwalen awer nees als déi stäerkst ervirgoung, gouf hien de 4. Mee 2017 op en neies Ministerpresident vum Land. Seng Regierung stäipt sech op eng Koalitioun vun der GERB mat de Vereenegte Patrioten.
Paul-Eyschen-Monument zu Stadbriedemes
Restauréierung vun 2004-2005
D'Renovatiounsaarbechten, ënner der Opsiicht vu Ponts et chaussées, goufen den 30. August 2004 ugefaangen. D'Plantatioune ronderëm d'Monument goufen nei ugeluecht, woubäi sechs Platanen an zwou Robinie geplanzt goufen. Knapps ee Joer duerno, den 8. Juli 2005 gouf dat ‘neit’ Monument a Presenz vum Bauteminister Claude Wiseler, der Ëffentlechkeet virgestallt.
Interessantes
Ënner de Steng ronderëm a besonnesch hanner dem Monument lieft eng bemierkenswäert Populatioun vu Sëlwerfëschelcher (Lepisma saccharina).